《和覃溪池河驿》
清代·谢墉

山县水不经，乃称池河驿。池河两邑界，通川湮前迹。

日中市喧豗，负担度阡陌。蚩蚩聚圜阓，稍稍见居积。

贸迁犹古风，菽粟及麻麦。交易无狙狯，司市平其直。

居然唐魏风，我行所未历。饭罢陟冈岭，云气霁后赤。

搜奇任卤莽，汲古成淫腋。明发珠龙桥，竟溯清流碧。

索涂惭冥行，赖子得绳尺。欧苏不再生，与子数晨夕。

作者简介：（1719—1795）浙江嘉善人，字昆城，号金圃，又号东墅。乾隆十七年进士，授编修，官至吏部左侍郎。先后凡九掌文衡。有《安雅堂诗文集》、《四书义》、《六书正说》。